บอล-อุ้ม โชว์หวานแวะปางช้างแม่ริม ก่อนพักผ่อนที่เชียงดาว
(ภาพจาก ไอจีโบว์ เบญจศิริ วัฒนา),ภาพแรกของปี บอล-กฤษณะ ถ่ายรูปคู่ อุ้ม ลักขณา ที่ปางช้าง เอเลเฟ่น เนเจอร์ พาร์ค ใน อ.แม่ริม ก่อนมุ่งหน้าไปพักผ่อนที่ อ.เชียงดาว ส่วนความคืบหน้าคดี ผบช.ภ.5 คาดส่งสำนวนให้อัยการสั่งฟ้องภายในเดือน ม.ค.นี้,เมื่อวันที่ 18 ม.ค.60 ผู้สื่อข่าวรายงานว่า จากการแพร่ภาพ บอล กฤษณะ อมิตรสูญ และ อุ้ม ลักขณา วัธนวงส์ศิริ พร้อมด้วยเพื่อนสาวอย่าง โบว์ เบญจศิริ วัฒนา ที่ได้เดินมาเยี่ยมและสวัสดีปีใหม่เจ้าของเอเลเฟ่น เนเจอร์ พาร์ค ใน อ.แม่แตง  จ.เชียงใหม่ ผ่านทางอินสตาแกรมส่วนตัวของโบว์ ,จากการสอบถาม นางแสงเดือน ชัยเลิศ เจ้าของเอเลเฟ่น เนเจอร์ พาร์ค (Elephant Nature Park) กล่าวว่า บอล-อุ้ม พร้อมโบว์ เบญจศริ ได้เดินทางมาเยี่ยมสุนัขที่ถูกนำมาอนุบาลไว้ที่ปางช้างเมื่อ 2 วันก่อน ก่อนที่จะมาสวัสดีปีใหม่ตนตามประเพณีที่อุ้ม ได้ทำมาอยู่ทุกปีอยู่แล้ว อีกอย่างอุ้มก็มาช่วยงานที่มูลนิธิด้วย,ส่วนภาพที่มีการนำไปเผยแพร่ทางสื่อออนไลน์นั้น นางแสงเดือน กล่าวว่า น้องโบว์เป็นคนถ่ายภาพนี้และนำไปแชร์เอง ทางตนไม่ได้ถ่ายภาพนี้ไว้ ก่อนที่ดารากลุ่มดังกล่าวจะเดินทางไปเที่ยวต่อที่ อ.เชียงดาว ในเรื่องส่วนตัวนั้นตนไม่ทราบ แต่ก็ยืนยันว่าบุคคลในภาพทั้งหมดได้มาเที่ยวที่ปางช้างของตนจริง,ผู้สื่อข่าวรายงานว่า ก่อนหน้านี้ พล.ต.ท.พูลทรัพย์ ประเสริฐศักดิ์ ผบช.ภ.5 ได้ให้สัมภาษณ์ถึงความคืบหน้าคดีที่ นายอิศราชนุวัฒภ์ วรรคาวิสันต์ อายุ 23 ปี ลูก พล.ต.วิทยา วรรคาวิสันต์ ผบ.มทบ.38 ถูกทำร้าย ว่า พนักงานสอบสวนจะสรุปสำนวนเสนออัยการสั่งฟ้อง นายกฤษณะ อมิตรสูญ กับพวกอีก 4 คน ภายในเดือนม.ค.60 นี้.,ข่าวที่เกี่ยวข้อง ,คลิกที่นี่
ภาพแรกของปี บอล-กฤษณะ ถ่ายรูปคู่ อุ้ม ลักขณา ที่ปางช้าง เอเลเฟ่น เนเจอร์ พาร์ค ใน อ.แม่ริม ก่อนมุ่งหน้าไปพักผ่อนที่ อ.เชียงดาว ส่วนความคืบหน้าคดี ผบช.ภ.5 คาดส่งสำนวนให้อัยการสั่งฟ้องภายในเดือน ม.ค.นี้
ทำร้ายลูกนายพล,บอล กฤษณะ,บอลแฟนอุ้ม,อุ้ม ลักขณา,เชียงใหม่